**Elementi i kriteriji za vrednovanje učenika - Njemački jezik 4. razred, početnici**

Nastava njemačkog jezika na razini A2 (početnici) u četvrtom razredu gimnazije odvija
se u 64 sata godišnje. CILJ učenja je osposobiti učenike za govornu i pisanu komunikaciju na njemačkom jeziku.

Elementi za vrednovanje u e-Dnevniku obuhvaćaju jezične vještine koje učenici usvajaju prema
temama nastavnog plana i programa: GOVORENJE, PISANJE, ČITANJE I SLUŠANJE S RAZUMIJEVANJEM..

Kriteriji za vrednovanje usklađeni su s Nacionalnim kurikulom za opće gimnazije, učenike se vrednuje kontinuirano tijekom školske godine i formativno – bilješkama i povratnim usmenim informacijama te sumativno - brojčanom ocjenom prema uspjehu ostvarenom na usmenim i pisanim provjerama receptivnih i produktivnih komunikaxijskih vještina.

GOVORENJE

Učenik sudjeluje u kratkoj i jednostavnoj govornoj interakciji i proizvodi kratke i jednostavne govorne iskaze.

|  |  |
| --- | --- |
| Ocjena | Razina ostvarenosti obrazovnih ishoda |
| odličan | Učenik samostalno govori o obrađenim temama i učinkovito sudjeluje u kratkoj i jednostavnoj interakciji. Pri tom koristi širok raspon obrađenog vokabulara i jezičnih struktura. |
| vrlo dobar | Uz povremenu pomoć samostalno govori o obrađenim temama i učinkovito sudjeluje u govornoj interakciji. Pri tom koristi dobar raspon obrađenog vokabulara i jezičnih struktura. |
| Dobar | Uz čestu pomoć govori o obrađenim temama i sudjeluje u govornoj interakciji. Polovično izvršava zadatak i koristi zadovoljavajući raspon obrađenog vokabulara i jezičnih struktura. |
| dovoljan | Uz stalnu pomoć govori o obrađenim temama i sudjeluje u govornoj interakciji. Pri tom koristi oskudan vokabular i slab raspon obrađenih jezičnih struktura. |
|  | Učenik ni uz stalnu pomoć nastavnika ne uspijeva izvršiti zadatke. |

PISANJE

Učenik piše kratke i jednostavne tekstove.

|  |  |
| --- | --- |
| Ocjena | Razina ostvarenosti obrazovnih ishoda |
| odličan | Učenik u potpunosti izvršava zadatak i samostalno piše zadane tekstne vrste. Pri tom vrlo često koristi obrađeni vokabular i jezične strukture uz manje greške koje ne ometaju razumijevanje. |
| vrlo dobar | Učenik većim dijelom izvršava zadatak i uglavnom samostalno piše zadane tekstne vrste. Često koristi obrađeni vokabular i strukture uz povremene pogreške koje ponekad ometaju razumijevanje. |
| dobar | Učenik polovično izvršava zadatak i u pisanju se oslanja na tuđu pomoć. Ponekad koristi obrađeni vokabular i jezične strukture uz pogreške koje često ometaju razumijevanje. |
| dovoljan | Učenik izvršava manji dio zadatka i pri pisanju se oslanja na tuđu pomoć. Rijetko koristi obrađeni vokabular i jezične strukture uz pogreške koje vrlo često ometaju razumijevanje, |
|  | Učenik ni uz stalnu pomoć nastavnika ne uspijeva izvršiti zadatke. |

ČITANJE I SLUŠANJE S RAZUMIJEVANJEM

Učenik razumije duge i srednje složene tekstove pri čitanju i slušanju.

|  |  |
| --- | --- |
| Ocjena | Razina ostvarenosti obrazovnih ishoda |
| odličan | U svim aktivnostima pokazuje razumijevanje dugih i srednje složenih tekstova te samostalno izvršava zadaće. |
| vrlo dobar | U većini aktivnosti pokazuje razumijevanje dugih i složenih tekstova te uz povremenu pomoć izvršava zadatke. |
| dobar | U manjem broju aktivnosti pokazuje razumijevanje dugih i složenih tekstova, a zadatke izvršava uz čestu pomoć nastavnika |
| dovoljan | U vrlo malom broju aktivnosti pokazuje razumijevanje dugih i složenih tekstova, a zadatke izvršava uz stalnu pomoć nastavnika. |
|  | Učenik ni uz stalnu pomoć nastavnika ne uspijeva izvršiti zadatke. |

Duljina teksta se razlikuje u receptivnim i produktivnim aktivnostima. Pri slušanju i čitanju tekst ima oko 100 do 300 riječi, pisani tekst 50 do 100 riječi, a govorni iskaz treba trajati 1,5 do 3 minute.

Pisane se provjere najavljuju vremenikom. Testovi čitanja i slušanja sastoje se od zadataka objektivnog tipa (višestruki izbor, pridruživanje, dopunjavanje), a zadatci pisanje obuhvaćaju vođene i slobodne sastavke, upute, formulare, osobna pisma i sl. Bodovna lista ovisi o cilju i sadržaju provjere. Za pozitivnu ocjenu je kod pisanja potrebno ostvariti 50%, a kod testova receptivnih vještina 60% ukupnog broja bodova.

Zaključna se ocjena izvodi iz ocjena po rubrikama (pojedinim vještinama) i ne mora odgovorati aritmetičkoj sredini svih ocjena. U obzir se uzimaju i bilješke kao i ostvareni napredak učenika tijekom školske godine.

Vladimir Adamček, prof.